Wasastjerna

Wasastjerna on suomalainen aatelissuku.Finlands ridderskaps och adels kalender, 1956, s. 513–519. Suku on vanhan ruotsalaisperäisen Falander-suvun haara, jolla on yhteinen alkuperä Tigerstedt-aatelissuvun kanssa. Abraham Falander aateloitiin Ruotsissa vuonna 1808 – yhdessä Anders Johan Bergwaldin kanssa – ja introdusoitiin Ruotsin ritarihuoneeseen vuonna 1809 sukuna numero 2196 nimellä Wasastjerna. Viitattu 21.8.2012. Suomen ritarihuoneelle suku introdusoitiin sen järjestäytymisen yhteydessä vuonna 1818 aatelisena sukuna numero 162. Ruotsissa vaikuttanut Bergwaldin sukuhaara on sammunut. ==Historia== Abraham Falanderin suku polveutuu Ruotsin Taalainmaan Falunista lähtöisin olevasta Falander-suvusta. Vuoritilallinen Matias Andersinpojan poika Ericus Falander (1606/1608–1672) siirtyi 1631 Suomeen ja toimi myöhemmin Kokkolan kirkkoherrana. Hänen toiseksi vanhin poikansa aateloitiin 1691 nimellä Tigerstedt ja on siten Tigerstedtien aatelissuvun kantaisä. Wasastjernat ovat kuitenkin toisen pojan, lääninrovasti Jakob Falanderin jälkeläisiä. Hänen pojanpoikansa, vaasalainen kauppaneuvos Abraham Falander sekä Vaasan hovioikeuden kanneviskaali Anders Johan Bergwald kieltäytyivät Suomen sodan aikana toukokuussa 1808 – venäläisten vallattua Vaasan – antamasta uskollisuudenvalaa Venäjän keisarille. Sen johdosta heidät tuomittiin ensin kuolemaan, mutta tuomio lievennettiin maastakarkotukseksi. Matkalla Ruotsiin he tapasivat saman vuoden lokakuussa Ahvenanmaalla Lemlandin pappilassa kuningas Kustaa IV Aadolfin, joka kiitoksena heidän osoittamastaan uskollisuudesta aateloi heidät molemmat nimellä Wasastjerna. Kahden miehen yhteinen suku introdusoitiin Ruotsin ritarihuoneeseen syyskuussa 1809 aatelisena sukuna numero 2196. Abraham Wasastjerna palasi 1810 Suomeen ja kaikki Suomen Wasastjernat ovat hänen jälkeläisiään. Ruotsiin jääneen Bergwaldin sukuhaara sammui hänen kuollessaan lapsettomana vuonna 1828. Suku on tämän jälkeen ollut edustettuna Ruotsin Ritarihuoneella Suomesta muuttaneiden jäsenten ansiosta vuosina 1891–1925 ja uudelleen 1982–2007. Abraham Wasastjernan jälkeläiset keräsivät kauppiaina ja teollisuudenharjoittajina suuren omaisuuden, johon kuului muun muassa Östermyran ruukki Pohjanmaalla. Suuri osa omaisuudesta menetettiin Gustaf August Wasastjernan henkilökohtaisessa konkurssissa vuonna 1871. 1900-luvulla eräät suvun jäsenet suomensivat sukunimensä muotoon Vaasantähti. == Suvun jäseniä == ;Aikajärjestyksessä * Abraham Wasastjerna (1746–1815), suomalainen tehtailija ja liikemies * Johan Jakob Wasastjerna (1781–1858), Suomen pankin konttorikirjuri Vaasassa, Abraham Wasastjernan poika * Gustaf Adolf Wasastjerna (1785–1849), ruuti- ja rautatehtaan perustaja, Abraham Wasastjernan poika * Jakob Viktor Wasastjerna (1819–1895), oikeusosaston senaattori, J. J. Wasastjernan poika * Jakob Frans Oskar Wasastjerna (1819–1889), sukututkija * Alfred Edgar Wasastjerna (1821–1906), yli-insinööri ja valtiopäivämies, J. J. Wasastjernan poika * Gustaf August Wasastjerna (1823–1905), tehtailija ja liikemies, G. A. Wasastjernan poika * Edvin Gideon Wasastjerna (1824–1877), J. J. Wasastjernan poika, aatelissäädyn edustaja Tammikuun valiokunnassa * Selim Osvald Wasastjerna (1831–1917), lääkäri, professori, lahjoittaja, J. J. Wasastjernan poika * Evert Wasastjerna (1833–1930), virkamies, J. J. Wasasterjan poika * Gustaf Albin Wasastjerna (1849–1925), tilanomistaja ja valtiopäivämies, Gustaf August Wasastjernan poika * Karl Oskar Wasastjerna (1853–1923), kaartinkapteeni ja kirjailija * Alexander Wasastjerna (1859–1943), maatalousneuvos, Gustaf August Wasastjernan poikaYlioppilasmatrikkeli 1853–1899: Gustaf Alexander Wasastjerna (Viitattu 8.7.2020) * Karl Alfred Wasastjerna (1860–1945), maanviljelysneuvos * Björn Rudolf Wasastjerna (1860–1928), juristi ja virka- ja valtiopäivämies, Edvin Gideon Wasastjernan poika * Johan Osvald Wasastjerna (1861–1938), juristi, pankinjohtaja ja valtiopäivämies, Evert Wasastjernan poika * Sigrid Wasastjerna (1862–1909), runoilija * Evert Viktor Wasastjerna (1862–1941), lääkäri, sairaalanjohtaja ja valtiopäivämies, Jakob Viktor Wasastjernan poika * Torsten Wasastjerna (1863–1927), taidemaalari, Edvin Gideon Wasastjernan poika * Osvald Wasastjerna (1864–1935), RKP:n kansanedustaja, Alfred Edgar Wasastjernan poika, Torsten Wasastjernan serkku * Georg Wasastjerna (1865–1915), arkkitehti * Uno Alfons Wasastjerna (1865–1912), juristi ja valtiopäivämies, Alfred Edgar Wasastjernan poika * Axel Edvard Wasastjerna (1866–1917), juristi ja virka- ja valtiopäivämies, Jakob Viktor Wasastjernan poika * Knut Wasastjerna (1867–1935), arkkitehti, Alfred Edgar Wasastjernan poika * Ivar Wasastjerna (1868–1941), pankinjohtaja, Jakob Viktor Wasastjernan poika * Nils Wasastjerna (1872–1951), sisustusarkkitehti, museonjohtaja, kriitikko * Jarl Wasastjerna (1896–1972), fysiikan professori, teollisuusmies, diplomaatti, Axel Edvard Wasastjernan poika * Gunnar Wasastjerna (1900–1980), lääkäri, lääkintöneuvos ja muistelmakirjailija, Evert Viktor Wasastjernan poika * Curt Wasastjerna (1918–1998), lääkäri, professori * Hans Wasastjerna (1926–1993), valtiotieteen maisteri, päätoimittaja ja toiminnanjohtaja * Rurik Wasastjerna (s. 1952), arkkitehti ja tietokirjailija ;Aakkosjärjestyksessä * Abraham Wasastjerna (1746–1815), suomalainen tehtailija ja liikemies * Alexander Wasastjerna (1859–1943), maatalousneuvos * Alfred Edgar Wasastjerna (1821–1906), yli-insinööri ja valtiopäivämies * Axel Edvard Wasastjerna (1866–1917), juristi ja virka- ja valtiopäivämies * Björn Rudolf Wasastjerna (1860–1928), juristi ja virka- ja valtiopäivämies * Curt Wasastjerna (1918–1998), lääkäri, professori * Edvin Gideon Wasastjerna (1824–1877), juristi, virka- ja valtiopäivämies * Evert Wasastjerna (1833–1930), virkamies * Evert Viktor Wasastjerna (1862–1941), lääkäri, sairaalanjohtaja ja valtiopäivämies * Georg Wasastjerna (1865–1915), arkkitehti * Gunnar Wasastjerna (1900–1980), lääkäri, lääkintöneuvos ja muistelmakirjailija * Gustaf Adolf Wasastjerna (1785–1849), ruuti- ja rautatehtaan perustaja * Gustaf Albin Wasastjerna (1849–1925), tilanomistaja ja valtiopäivämies * Gustaf August Wasastjerna (1823–1905), tehtailija ja liikemies * Hans Wasastjerna (1926–1993), valtiotieteen maisteri, päätoimittaja ja toiminnanjohtaja * Ivar Wasastjerna (1868–1941), pankinjohtaja * Jakob Frans Oskar Wasastjerna (1819–1889), sukututkija * Jakob Viktor Wasastjerna (1819–1895), oikeusosaston senaattori * Jarl Wasastjerna (1896–1972), fysiikan professori, teollisuusmies, diplomaatti * Johan Osvald Wasastjerna (1861–1938), juristi, pankinjohtaja ja valtiopäivämies * Karl Alfred Wasastjerna (1860–1945), maanviljelysneuvos * Karl Oskar Wasastjerna (1853–1923), kaartinkapteeni ja kirjailija * Knut Wasastjerna (1867–1935), arkkitehti * Nils Wasastjerna (1872–1951), sisustusarkkitehti, museonjohtaja, kriitikko * Osvald Wasastjerna (1864–1935), RKP:n kansanedustaja * Rurik Wasastjerna (s. 1952), arkkitehti ja tietokirjailija * Selim Osvald Wasastjerna (1831–1917), lääkäri, professori, lahjoittaja * Sigrid Wasastjerna (1862–1909), runoilija * Torsten Wasastjerna (1863–1927), taidemaalari * Uno Alfons Wasastjerna (1865–1912), juristi ja valtiopäivämies == Katso myös == * Laulu 20 perheestä == Lähteet == Luokka:Suomalaiset aatelissuvut Luokka:Ruotsin aateli